CELEX: C2007/117/42
Language: lt
Date: 2007-05-26 00:00:00
Title: Byla T-86/07 2007 m. kovo 21 d. pareikštas ieškinys byloje Deichmann-Schuhe prieš VRDT — Design for Woman (DEITECH)

26.5.2007   
            
            
               LT
            
            
               Europos Sąjungos oficialusis leidinys
            
            
               C 117/27
            
         2007 m. kovo 21 d. pareikštas ieškinys byloje Deichmann-Schuhe prieš VRDT — Design for Woman (DEITECH)
   
   (Byla T-86/07)
   (2007/C 117/42)
   Kalba, kuria surašytas ieškinys: vokiečių
   Šalys
   
      Ieškovė: Heinrich Deimann-Schuhe GmbH & Co. KG (Esenas, Vokietija), atstovaujama advokato O. Rauscher
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Kita procedūros Apeliacinėje taryboje šalis: Design for Woman SA
   Ieškovės reikalavimai
   
               —
            
            
               Panaikinti 2007 m. sausio 22 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą (byla R 791/2006-2).
            
         
               —
            
            
               Atmesti Bendrijos prekių ženklo paraišką Nr. 3378643 visų 25 klasės prekių (drabužiai; batai; galvos apdangalai) atžvilgiu.
            
         
               —
            
            
               Priteisti iš Vidaus rinkos derinimo tarnybos bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Design for Woman SA.
   
      Prašomas įregistruoti Bendrijos prekių ženklas: vaizdinis prekių ženklas DEITECH 18 ir 25 klasių prekėms (paraiška Nr. 3 378 643).
   
      Ženklo ar žymens, kuriuo remiamasi protesto procese, savininkas: ieškovė.
   
      Ženklas ar žymuo, kuriuo remiamasi protesto procese: Vokietijos vaizdinis prekių ženklas „DEI-tex “25 klasės prekėms ir tarptautinis prekių ženklas „DEI-tex “25 klasės prekėms; protestas buvo pateiktas dėl įregistravimo 25 klasei.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 40/94 (1) 43 straipsnio 2 ir 3 dalių pažeidimas, nes ieškovės pateikti įrodymai buvo palaikyti nepakankamais naudojimui iš tikrųjų įrodyti, ir Reglamento Nr. 40/94 8 straipsnio 1 dalies b punkto pažeidimas, nes yra pavojus, kad abu nagrinėjami prekių ženklai bus painiojami.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).